Ελ. Βενιζέλος (πλοίο)

Το ***Ελ. Βενιζέλος*** είναι επιβατηγό πορθμείο της Ανώνυμης Ναυτιλιακής Εταιρείας Κρήτης (ΑΝΕΚ Lines). Άρχισε να ναυπηγείται στις 5 Νοεμβρίου του 1983, στα πολωνικά ναυπηγεία *Stocznia*(en) της πόλης Γκντίνια*,* ενώ ξεκίνησε την υπηρεσία του στις 1 Ιανουαρίου του 1992. Έλαβε το τωρινό του όνομα προς τιμήν του πρώην Έλληνα Πρωθυπουργού, Ελευθερίου Βενιζέλου.
## Ιστορικό
Το πλοίο κατασκευάστηκε αρχικά ως το τρίτο από τέσσερα πλοία για την Stena Line(en) και επρόκειτο να τεθεί σε υπηρεσία με το όνομα *Stena Polonica*. Μετά από καθυστερήσεις στην κατασκευή, η Stena Line ακύρωσε τη σύμβαση με το ναυπηγείο στη Γκντίνια της Πολωνίας. Το υπό κατασκευή πλοίο πωλήθηκε μετά την ακύρωση της σύμβασης στην *Fred. Olsen Line* (σήμερα γνωστή ως *Fred. Olsen & Co.*) και μετονομάστηκε σε *Bonanza,* όμως και αυτή ακύρωσε τη σύμβαση. Στη συνέχεια, η ANEK Lines από τα Χανιά αγόρασε το πλοίο και το μετέφερε στο Περάμα για την ολοκλήρωσή της κατασκευής του. Εκεί, το πλοίο ολοκληρώθηκε μετά από ορισμένες αλλαγές στο σχέδιο κατασκευής. Συγκεκριμένα, αποφασίστηκε να μην τοποθετηθούν ράμπες στην πλώρη και στα πλάγια, καθώς αυτές απαιτούσαν υποδομές που δεν υπήρχαν ακόμη στην Ελλάδα εκείνη την εποχή. Επιπλέον, ενσωματώθηκε ένα μικρό παρεκκλήσι αφιερωμένο στον Άγιο Νικόλαο και ένα από τα μπαρ μετατράπηκε σε ένα πολυτελές «πιάνο μπαρ». Τέθηκε σε υπηρεσία στις 1 Ιανουαρίου του 1992.

### Χρήση
Μέχρι και το 2001, το πλοίο κινούταν μεταξύ Τριέστης και Πάτρας κατά τους καλοκαιρινούς μήνες και μεταξύ Πειραιά και Κρήτης κατά τους χειμερινούς. Μετέπειτα  χρησιμοποιήθηκε για εγχώριες, εντός Ελλάδος, διασυνδέσεις για δύο χρόνια. Στο μεταξύ υπήρξαν ανταγωνίστριες ακτοπλοϊκές εταιρείες που προσέφεραν την διασύνδεση με την Ιταλία, οι οποίες αγόρασαν τα δικαιώματα χρήσης του λιμανιού της Βενετίας και προσέφεραν ανταγωνισμό.

Κατά τη διάρκεια της Κορυφής της Ομάδας των Οκτώ (G8) στην Γένοβα μεταξύ 28 και 22 Ιουλίου του 2001, το πλοίο χρησιμοποιήθηκε ως πλωτό ξενοδοχείο.

Από τον Ιούνιο του 2004, το πλοίο ναυλώθηκε το καλοκαίρι στην ακτοπλοϊκή *Compagnie Tunisienne de Navigation* (COTUNAV) για τα δρομολόγιά της μεταξύ Τύνιδας, Μασσαλίας και Γένοβας· το πλοίο βαφτήθηκε επίσης εξ ολοκλήρου με τα χρώματα της Tunisia Ferries. Επιστρέφοντας από τη ναύλωση τον Σεπτέμβριο, επανατοποθετήθηκε στη γραμμή Τριέστη-Πάτρα για ένα μήνα, πριν αναλάβει δρομολόγια μεταξύ Πειραιά και Κρήτης. Κάθε χρόνο μέχρι και το 2008, το πλοίο ναυλωνόταν από την COTUNAV το καλοκαίρι για τα δρομολόγια της μεταξύ Τύνιδας, Μασσαλίας και Γένοβας.

Το πλοίο χρησιμοποιήθηκε επίσης για κρουαζιέρες, όπως το 2006 στη διαδρομή Πειραιάς – Χανιά – Τρίπολη – Τύνιδα – Μάλαγα – Μαγιόρκα – Νάπολη – Χανιά – Πειραιάς. Το 2007 ναυλώθηκε στην Τυνησία και από τον Ιούνιο έως τον Σεπτέμβριο του 2007 εκτελούσε δρομολόγια μεταξύ Τύνιδας και Γένοβας/Μασσαλίας, και στη συνέχεια ξανά μεταξύ Πειραιά και Ηρακλείου. Το 2008 εκτελούσε και πάλι για τρεις μήνες δρομολόγια μεταξύ Τύνιδας και Γένοβας/Μασσαλίας, όπως και μεταξύ Ιουνίου και Σεπτεμβρίου 2009.

Στις καλοκαιρινές σεζόν του 2017 και 2018 λειτούργησε στη γραμμή Πειραιάς-Χανιά. Τον Αύγουστο του 2018 εκδηλώθηκε πυρκαγιά στο χώρο του γκαράζ του πλοίου, η οποία τέθηκε υπό έλεγχο γρήγορα.

Από το 2020, το πλοίο παρέμενε αγκυροβολημένο στο λιμάνι του Περάματος στην Αθήνα. Για να ναυλωθεί από τη Blue Star Ferries, το πλοίο υποβλήθηκε σε γενική επισκευή το 2023 και στις 30 Ιουνίου 2023 επανήλθε στην τακτική γραμμή μεταξύ Πειραιά και Χανίων. Στις αρχές Φεβρουαρίου 2024, το πλοίο τέθηκε σε αγκυροβόλιο στην Ελευσίνα, πριν τεθεί ξανά σε υπηρεσία μεταξύ Πειραιά και Χανίων από τον Μάιο του 2024. Τον Μάιο του 2025, το πλοίο ναυλώθηκε με δικαίωμα αγοράς στη ναυτιλιακή εταιρεία Algérie Ferries. Από τον Ιούνιο του 2025 εκτελεί δρομολόγια μεταξύ Οράν στην Αλγερία και Μασσαλίας στη Γαλλία ή Αλικάντε στην Ισπανία.

## Εγκαταστάσεις
Το πλοίο διαθέτει καμπίνες οκτώ κατηγοριών, όπως συνηθίζεται στα ελληνικά πλοία. Διαθέτει καμπίνες με ένα, δύο, τρία και τέσσερα κρεβάτια,  καθώς και πολυτελείς καμπίνες με ένα ή δύο κρεβάτια. Στο πλοίο, που έχει δώδεκα καταστρώματα, υπάρχουν καζίνο, δυόρωφη ντισκοτέκ, αρωματοπωλείο και κατάστημα ρούχων, σούπερ μάρκετ και κατάστημα με σουβενίρ, εστιατόρια, ιατρείο, πρόσβαση στο διαδίκτυο, καθώς και πολλά μπαρ και σαλόνια.

## Δίδυμα πλοία

* *MV Regent Sky*(en)

* *MS Stena Vision*(en)

* *MS Stena Spirit*(en)

## Εμφάνιση
Κατά την περίοδο 2007–2013, το πλοίο έφερε μια μπλε-κίτρινη διαγώνια ρίγα. Επίσης, έφερε για σύντομο χρονικό διάστημα τη σημαία της ΕΕ. Κατά τη διάρκεια της χρήσης του για τη μεταφορά προσφύγων, έφερε μια μπλε ρίγα.
Αρχείο:Ferry El Venizelos.JPG|σύνδεσμος=https://en.wikipedia.org/wiki/File:Ferry_El_Venizelos.JPG|Το πλοίο στον Πειραιά το 2007.
Αρχείο:El Venizelos, 3-09-2011 Genova.jpg|σύνδεσμος=https://en.wikipedia.org/wiki/File:El_Venizelos,_3-09-2011_Genova.jpg|Το πλοίο στην Γένοβα το 2011.
Αρχείο:Peiraias El Venizelos.jpg|σύνδεσμος=https://en.wikipedia.org/wiki/File:Peiraias_El_Venizelos.jpg|Το πλοίο στον Πειραιά το 2013.
Αρχείο:ANEK LINES EL.Venizelos front view, Piraeus, Greece.jpg|σύνδεσμος=https://en.wikipedia.org/wiki/File:ANEK_LINES_EL.Venizelos_front_view,_Piraeus,_Greece.jpg|Το πλοίο στον Πειραιά το 2015.


## Εξωτερικοί σύνδεσμοι

* Το ''Ελ. Βενιζέλος'' στην σελίδα της ANEK Lines Italia

## Παραπομπές

Κατηγορία:Πλοία της ANEK Lines
Κατηγορία:Επιβατηγά πλοία της Ελλάδας